Alta kulturo

[eta|350px|[La Lernejo de Ateno de Rafaelo.]]
[eta|220px|*Fugue* de [Vasili Kandinski|Kandinski.]]
**Alta kulturo** estas koncepto uzita de diversaj manieroj en etoso de akademiuloj kaj fakuloj, kies plej ofta uzo estas la valorigo de kelkaj artaj kaj kulturaj produktoj (speciale artaĵoj, literaturaj verkoj kaj muzikaĵoj) por supervalorigi ilin kiel de plej alta estimo. La termino povas aludi ankaŭ al la sofistika kulturo de la elitoj (aristokrataro aŭ *inteligencio*) opozicie al la kulturo de la homamaso (kaj de la homamasa kulturo kaj de la popola kulturo), aŭ al konceptoj kiel *kiĉo*, *filistro*, *barbara*, *rura* aŭ *primitiva* (primitivaj kulturoj); ĉiuj terminoj identigeblaj kun tio kio povas esti nomita malalta kulturo.

## Koncepto 
eta|maldekstre|220px|Matthew Arnold.
Kvankam laŭlonge de la historio de kulturo ĉiam estis diferenco de prestiĝo inter kulturaj produktoj kaj tre precize en la Okcidenta civilizo, estis ĉiam konstanta referenco al la grek-romiaj arto kaj kulturo; la termino *high culture* aperis por la unua fojo en angla en la verko *Culture and Anarchy* de Matthew Arnold (1869). Arnold difinis kulturon en la prefaco kiel ''"the disinterested endeavour after man's perfection"* ("la seninteresa klopodo por la perfekteco de homo"), kaj poste li mem verkis, ke kulturo signifas *"know the best that has been said and thought in the world"* (koni la plej [parton] de tio kio estis dirita kaj pensita en la mondo), difino specife literatura, kiu inkludis ankaŭ la *Philosophy* (termino kiu estu tradukita nelaŭvorte -por "filozofio"- sed larĝasence -por "scienco"-). Arnold vidis la *high culture*, sen postuli malamikecon al la formoj de *low culture* ("malalta kulturo") aŭ tradicia kulturo, kiel forto favora al la morala kaj politika bonoj. En la diversaj formoj en kiuj lia vidpunkto ĝeneraliĝis, plue estas la koncepto dominanta de alta kulturo.

eta|220px|Thomas Stearns Eliot, foto de Lady Ottoline Morrell (1934).
La *Notes Towards the Definition of Culture* de T. S. Eliot (1948) estis verko de granda influo, kiu proponis la neceson kompreni *complete culture* ("kompletan kulturon") kiel komponita kaj de alta kulturo kaj de popola kulturo. *The Uses of Literacy* de Richard Hoggart (1957) insistis en la sama afero, interese por la kultura sperto de tiuj kiuj, la propra verkisto mem, alvenis al la universitato devenante el medio de laborista klaso. En Usono, Harold Bloom proponis vidpunkton pli ekskludan en siaj verkoj, kiel antaŭ li F. R. Leavis. Ambaŭ, kiel Arnold, insistas en la centreco de la altaj kulturaj produktoj, ĉefe literaturaj, de la nomita *western canon* (okcidenta kanono).

## Vidu ankaŭ 
* Akademismo
* Dekadencismo
* Intelektismo
* Inteligencio
* Klasikaj arto kaj kulturo
* Kulturo
* Malalta kulturo
* Snobo

## Notoj 
## Bibliografio 
* Baĥtin, M. M. (1981) *The Dialogic Imagination: Four Essays*. Eld. Michael Holquist. Trad. Caryl Emerson kaj Michael Holquist. Austin and London: University of Texas Press.
* Gans, Herbert J. *Popular Culture and High Culture: an Analysis and Evaluation of Taste*. New York: Basic Books, 1974. xii, 179 p. ISBN 0-465-06021-8
* Ross, Andrew. *No Respect: Intellectuals & Popular Culture''. New York: Routledge, 1989. ix, 269 p. ISBN 0-415-90037-9 (pbk.)

Kategorio:Kultura historio
Kategorio:Estetiko